open-index/open-wikipedia-markdown huggingface dataset:
Gábor Grendel

Mgr. **Gábor Grendel** (* 15. júl 1980, Bratislava) je slovenský politik a bývalý novinár, v súčasnosti podpredseda Národnej rady Slovenskej republiky a poslanec za stranu NOVA, ktorej bol medzi rokmi 20172019 predsedom.

## Životopis
Gábor Grendel sa narodil 15. júla 1980 v Bratislave v rodine Lajosa Grendela, významného predstaviteľa maďarskej literatúry na Slovensku a novinárky Ágoty Grendel, rodenej Sebők.

V roku 2003 absolvoval štúdium žurnalistiky v kombinácii s maďarským jazykom a literatúrou na Filozofickej fakulte Univerzity Komenského v Bratislave.

### Pôsobenie v médiách
Pracoval v denníku Új Szó, rádiu Twist, televíziách TA3 a Markíza. Po tom, čo dvanásť rokov moderoval politické relácie a pracoval ako redaktor hlavnej spravodajskej relácie „Televízne noviny“ v Markíze, sa v roku 2010 stal hovorcom ministra vnútra Daniela Lipšica, ktorý bol vtedy podpredsedom KDH.

### Politické pôsobenie

#### Poslanec Národnej rady (2016 – 2020)
Do Národnej rady SR kandidoval vo voľbách v roku 2016 z 15. miesta kandidátky OĽaNO a NOVA. So ziskom 14 479 platných prednostných hlasov sa posunul na 11. miesto. V Národnej rade SR bol členom poslaneckého klubu OĽaNO, predsedom Osobitného kontrolného výboru NR SR na kontrolu činnosti SIS a členom Výboru NR SR pre obranu a bezpečnosť.

#### Poslanec Národnej rady (2020 – 2023)

Vo voľbách v roku 2020 kandidoval do Národnej rady opäť na kandidátke OĽANO, zo 148. miesta ako jeden zo šiestich členov NOVA, a získal 131 866 hlasov.

Momentálne pôsobí ako podpredseda NR SR a taktiež je členom Výboru NR SR pre obranu a bezpečnosť.

#### Strana NOVA
Gábor Grendel bol 3. júna 2017 zvolený za predsedu strany NOVA. 13. februára 2019 rezignoval na funkciu predsedu, dôvodom sú odlišné predstavy o strategických krokoch hnutia.

V máji 2021 Grendel spolu s ďalšími poslancami v Klube priateľov Tibetu poslali gratulačný list novozvolenému premiérovi tibetskej exilovej vlády Penpovi Tseringovi.

## Referencie

## Externé odkazy
* Gábor Grendel – poslanecký profil na webe Národnej rady SR
* Články týkajúce sa Gábora Grendela na portáli teraz.sk TASR

Kategória:Osobnosti z Bratislavy
Kategória:Slovenskí politici
Kategória:Politici NOVA
Kategória:Politici OĽaNO
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Predsedovia slovenských politických strán
Kategória:Slovenské osobnosti maďarského pôvodu
Kategória:Osobnosti TV Markíza v politike
Kategória:Absolventi Filozofickej fakulty Univerzity Komenského v Bratislave
Kategória:Podpredsedovia NR SR
Kolový priechod

**Kolový priechod** (, , ) je sedielko v juhozápadnom hrebeni Jahňacieho štítu asi  na severovýchod od najnižšieho vhĺbenia Kolového sedla vo Vysokých Tatrách.

## Poloha
Na západnej strane Kolového priechodu je Kotlinka pod Kolovým sedlom oddelenie Kolovej doliny a na východnej strane je Červená dolina, odnož Doliny Zeleného plesa.

## Turistika
* Cez Kolový priechod vedie po  značke z Chaty pri Zelenom plese výstupová cesta na Jahňací štít.

## Referencie

Kategória:Sedlá Vysokých Tatier
Maps of Meaning: The Architecture of Belief

***Maps of Meaning: The Architecture of Belief*** je kniha z roku 1999, ktorú napísal kanadský psychológ Jordan Peterson.

Kniha opisuje komplexnú teóriu o tom, ako si ľudia vytvárajú zmysel, spôsobom, ktorý je kompatibilný s moderným vedeckým poznaním fungovania mozgu. Skúma „štruktúru systémov viery a úlohu týchto systémov pri regulácii emócií“ pomocou „viacerých akademických oblastí, ktoré ukazujú, že spojenie mýtov a vier s vedou je nevyhnutné pre úplné pochopenie toho, ako si ľudia vytvárajú zmysel“.

Peterson knihu písal viac ako 13 rokov. V roku 2018 vyšla aj audiokniha.

## Referencie

Kategória:Knihy z 1999
Kategória:Knihy v anglickom jazyku
Kategória:Psychologické knihy
Athanodóros

**Athanodóros** (*Athanodóros*) môže byť:

* grécky sochár v 5. stor. pred Kr., pozri Athanodóros z Achaie
* grécky sochár v 1. stor. pred Kr., pozri Athanodóros z Rodosu
Hank Shermann

**Hank Shermann** (* 11. júl 1958, Dánsko), vlastným menom **Rene Krolmark**, je dánsky gitarista. Je známy ako člen skupiny Mercyful Fate.

## Životopis
thumb|Hank Shermann v roku 1980

V roku 1977 bol zo svojho obdivu voči gitaristovi skupiny Kiss, Aceovi Frehleyovi, pevne rozhodnutý stať sa gitaristom. Vo svojej prvej skupine Brats, ktorá vznikla v máji 1978, sa nazval Hank De Wank. V roku 1980 vydala punk metalová skupina Brats svoj jediný album *1980*. Z nej sa dostal, cez obchádzku v skupine Danger Zone v roku 1981, 
do skupiny Mercyful Fate. Po dvoch štúdiových albumoch Shermann opustil skupinu, potom, ako sa nezhodli so spevákom Kingom Diamondom o ďalšom hudobnom vývoji. Pripojil sa ku kodanskej formácii Maxim, ktorá práve hľadala gitaristu. Chcel vyťažiť zo slávy skupiny Mercyful Fate, ako aj jej členov a pomenoval dokončenú skupinu na skupinu Fate. Podľa jednej zo schválených demo nahrávok spoločnosti EMI, teda dvoch albumov, sa na tretine skladieb podieľal Shermann (v skupine Fate uvádzané ako Sherman), ale tie neboli nikdy nahrané. Dôvodom rozdelenia bola prebudená túžba po tvrdšej hudbe. Spolu s gitaristom Michaelom Dennerom, ktorý tiež predtým hral v skupine Mercyful Fate, založil skupinu Zoser Mez, ktorá v roku 1991 vydala svoj jediný album *Vizier of Wasteland*. V roku 1993 sa Shermann vrátil späť k skupine Mercyful Fate a dodnes patrí k jej členom. Popri tejto skupine patrí Shermann aj k členom skupín Force of Evil a Demonica. Na začiatku roku 2012 doplnil skupinu Volbeat na ich severoamerickom turné na otváracom vystúpení pre skupinu Megadeth. Spolu s gitaristom skupiny Mercyful Fate Michaelom Dennerom to zopakoval na festivale Wacken Open Air v roku 2012. Vo februári 2015 Shermann s Dennerom oznámili, že založia spoločný projekt s názvom Denner/Shermann. Bubeníkom skupiny je Snowy Shaw, ktorý bol okrem iného aktívnym členom v skupinách Sabaton a Dimmu Borgir.

## Diskografia

## Referencie

## Zdroj

Kategória:Dánski gitaristi
Kategória:Pseudonymy
Kategória:Mercyful Fate
Kategória:Dáni
Kategória:Narodenia v 1958
Deutsch-Slowakische Akademien

náhľad|Deutsch-Slowakische Akademien
náhľad|Sieť škôl DSA na Slovensku
**Deutsch-Slowakische Akademien** - **DSA** - je akciová spoločnosť zaoberajúca sa vzdelávaním, sídliaca v Brezne. Je dcérskou spoločnosťou nemeckého vzdelávacieho koncernu *Europäisches Bildungswerk für Beruf und Gesellschaft – EBG* so sídlom v Magdeburgu. Materská spoločnosť EBG má takmer 30 ročnú tradíciu vo vzdelávaní a v súčasnosti prevádzkuje v Nemecku sieť 36 škôl a odborných stredísk - od materskej školy až po univerzitu. DSA prevádzkuje na Slovensku sieť 10 súkromných škôl od materskej až po strednú školu.

DSA bola založená v roku 2013 a momentálne je najväčším súkromným poskytovateľom vzdelávania na Slovensku. Pri školách sú zriaďované centrá celoživotného vzdelávania, ktoré slúžia ako vzdelávacie centrá pre pracovnú silu rôznych priemyselných podnikov. Učebné odbory sú vedené podľa nemeckých vzorov a prispôsobené slovenským normám, teda sú prispôsobené slovenskému ako aj nemeckému priemyslu, čo umožňuje ľahký transfer know-how. Študijné odbory sú orientované na prax, napríklad formou podnikových škôl v partnerstve s priemyselnými podnikmi a sú orientované na formu duálneho vzdelávania (tzn. školská výučba je doplnená o prax priamo v priemyselných podnikoch).

## Sieť škôl DSA na Slovensku
DSA prevádzkuje na Slovensku 10 škôl:

#DSA Trebišov - Súkromná materská škola DSA
#DSA Trebišov - Súkromná stredná odborná škola DSA
#DSA Lučenec - Súkromná základná škola s materskou školou DSA
#DSA Považská Bystrica - Súkromná základná škola DSA
#DSA Prešov - Súkromná základná škola DSA
#DSA Sabinov - Súkromné gymnázium DSA
#DSA Nitra - Súkromná stredná odborná škola polytechnická DSA
#DSA Trnava - Súkromná stredná odborná škola DSA
#DSA Žiar nad Hronom - Súkromná obchodná akadémia
#DSA Bardejov - Súkromné gymnázium DSA

## Medzinárodné vzťahy DSA
DSA je dcérskou spoločnosťou nemeckého vzdelávacieho koncernu EBG.

DSA je taktiež členom EVBB - Európskej asociácie inštitúcií pre odborné vzdelávanie.

## Galéria

SSOS Polytechnicka Nitra 1.jpg|Študenti SSOŠ Polytechnická DSA v Nitre v centre pre praktické technické vyučovanie
Centrum excelentosti DSA v Trebisove.jpg|Centrum excelentosti DSA pre vodárenské profesie v Trebišove
SSOS Polytechnicka Nitra 2.jpg|Centrum  pre praktickú výučbu pri SSOŠ Polytechnickej DSA v Nitre
Centrum excelentnosti DSA pre vodárenské profesie v Trebišove.jpg|Centrum excelentnosti DSA pre vodárenské profesie v Trebišove - interiér


## Referencie


Kategória:Vzdelávanie na Slovensku
Cf

**Cf** môže byť:
* chemická značka pre kalifornium (lat. *californium*), pozri kalifornium
* (písané ako „cf.“) skratka pre lat. *confer* („porovnaj“), používaná v odbornej literatúre, pozri porovnaj
* (písané ako „.cf“) doména najvyššieho rádu pre Stredoafrickú republiku, pozri .cf

**CF** môže byť:
* ISO 3166-2 kód pre Stredoafrickú republiku, pozri ISO 3166-2:CF a Stredoafrická republika
* skratka pre:
** v medicíne:
*** angl. *cystic fibrosis* (cystická fibróza), pozri cystická fibróza
*** angl. *complement fixation* (komplement-fixačná reakcia, skratka KFR), pozri komplement-fixačná reakcia
** angl. *Chaplain to the Forces* („kaplán [ozbrojených] síl“), súčasť hodnostného značenia príslušníkov Royal Army Chaplains’ Department v Britskej armáde (napr. CF1, CF2 atď.), pozri Royal Army Chaplains’ Department
** port. *clube de futebol* a špan. *club de fútbol* („futbalový klub“), používaná v názve viacerých futbalových klubov v portugalsko- a španielskojazyčných štátoch, pozri futbalový klub

## Referencie
Ian Cameron Esslemont

**Ian Cameron Esslemont** (* 1962) je kanadský spisovateľ. Vyštudoval archeológiu a pracoval v odbore. Je známy najmä svojimi *Príbehmi z Malazskej ríše*, ktorých dej sa odohráva v rovnakom svete ako epická fantasy *Malazská Kniha padlých*, ktorej autorom je jeho priateľ a spoločník Steven Erikson. Esslemont je spolutvorca sveta Malazu.

## Biografia
Esslemont sa narodil v kanadskom meste Winnipeg, v Manitobe. Žil a pracoval v Juhovýchodnej Ázii, vrátane štyroch rokov, ktoré strávil v Thajsku a Japonsku. V súčasnosti pracuje na novej trilógii zo sveta Malazu. Žije na Aljaške so svojou ženou, spisovateľkou Gerri Brightwellovou, a tromi synmi.

## Práca
Esslemont a Erikson spoluvytvorili svet Malazu v roku 1982 ako pozadie pre hry na hrdinov. V roku 1991 spolupracovali na filmovom scenári z rovnakého sveta, s názvom *[[Gardens of the Moon]]*. Keď sa scenár nepredal, Erikson výrazne príbeh rozšíril a premenil ho na román. Obaja spisovatelia sa dohodli, že budú písať knihy odohrávajúce sa v rovnakom svete. Avšak trvalo ďalších osem rokov, kým bol román *Gardens of the Moon* publikovaný vydavateľstvom Bantam UK a Erikson súhlasil, že napíše ďalších 9 románov z tohto sveta. Život a pracovné povinnosti oddialili Esslemontove vlastné príspevky až do roku 2004, kedy bol publikovaný jeho prvý román *[[Night of Knives]]* vydavateľstvom PS Publishing v limitovanej edícii (masové vydanie nasledovalo v roku 2007 pod Bantam UK). Kniha bola prológom do hlavnej Malazskej ságy. Jeho druhý román *[[Return of the Crimson Guard]]*, sa odohrával už v hlavnej Malazskej časovej línii, krátko po udalostiach v šiestej Eriksonovej knihe, *[[The Bonehunters]]*. Vyšla vo vydavateľstve PS Publishing v máji 2008 a neskôr v tom istom roku v Bantam UK. Jeho tretí román *[[Stonewielder]]* bol publikovaný v roku 2010 vydavateľstvom Bantam UK a vydavateľstvom Tor v USA. Štvrtý román *[[Orb Sceptre Throne]]* bol vydaný v roku 2012. Na jar roku 2014 podpísal kontrakt s Bantamom na ďalšie tri romány odohrávajúce sa v svete Malazu.

## Knihy

### Príbehy z Malazskej ríše
6-dielna románová séria odohrávajúca sa v svete Malazu.

### Path to Ascendancy
Trilógia odohrávajúca sa pred udalosťami v Malazskej Knihe Padlých. 

## Referencie

*

Kategória:Kanadskí spisovatelia
Kategória:Kanadskí spisovatelia románov
Kategória:Spisovatelia fantasy
Kategória:Osobnosti z Winnipegu
Vít Koziak

**Vít Koziak** (* 11. jún 1974, Michalovce) je slovenský diplomat, bývalý mimoriadny a splnomocnený veľvyslanec Slovenskej republiky v Kanade.

## Štúdium
V rokoch 19921997 absolvoval magisterské štúdium v odbore história – anglický jazyk a literatúra na Filozofickej fakulte Univerzity Komenského v Bratislave a v rokoch 19971999 dvojročné postgraduálne štúdium na Inštitúte medzinárodných vzťahov pri Katedre medzinárodného práva a medzinárodných vzťahov Právnickej fakulty Univerzity Komenského v Bratislave. Postgraduálne študoval tiež na Centre d’études européennes de l’Institut international d’administration publique v Štrasburgu (2001) a na University of Oxford (20012002).

## Profesijná kariéra
V rokoch 19992003 pracoval na Odbore západnej Európy a severnej Ameriky Ministerstva zahraničných vecí Slovenskej republiky (MZV SR). Od júla 2003 do augusta 2007 bol tretím tajomníkom veľvyslanectva SR v Paríži, kde boli jeho primárnou oblasťou záujmu európske záležitosti.

V rokoch 20072009 pôsobil na MZV SR ako tajomník Sekcie medzinárodných organizácii a rozvojovej pomoci, ktorá bola v roku 2008 pretransformovaná na Sekciu globálnych výziev, ľudských práv, Organizácie Spojených národov a ostatných medzinárodných organizácií. Od júla 2009 do júla 2013 zastával funkciu prvého tajomníka veľvyslanectva SR vo Washingtone, kde sa venoval primárne ekonomickej diplomacii a americko-slovenským obchodným vzťahom.

Od augusta 2013 do augusta 2018 pôsobil v Kancelárii prezidenta SR Andreja Kisku, kde zastával funkciu zástupcu riaditeľa (august 2013jún 2015) a riaditeľa Odboru zahraničnej politiky (júl 2015august 2018, v období júla až septembra 2014 úradujúci riaditeľ odboru). 5. septembra 2018 nastúpil do funkcie mimoriadneho a splnomocneného veľvyslanca SR v Kanade. Vo funkcii skončil 1. júna 2023, kedy ho vo funkcii vymenila Viera Grigová.

## Referencie

Kategória:Slovenskí diplomati
Kategória:Veľvyslanci Slovenska v Kanade
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Michaloviec
Juraj Zábojník

**Juraj Zábojník** (* 15. júl 1962, Bojnice) je slovenský bezpečnostný analytik, bývalý policajt a podnikateľ. Bol riaditeľom Úradu pre ochranu ústavných činiteľov a diplomatických misií. Presné roky jeho riaditeľského obdobia nie sú verejne špecifikované v dostupných zdrojoch. Začínal ako radový referent a postupne sa vypracoval na riaditeľa úradu, z ktorého odišiel v hodnosti plukovníka v zálohe. V prezidentských voľbách v roku 2019 neúspešne kandidoval na post prezidenta SR.

## Životopis
Detstvo prežil vo Veľkej Lehôtke. V roku 1981 nastúpil na náhradnú vojenskú službu vo Frýdku-Místku a začal štúdium na strednej odbornej škole Ministerstva vnútra SSR v Pezinku. Tú dokončil s maturitou a začal pracovať ako radový referent na Správe ochrany ústavných činiteľov SR. Neskôr sa stal riaditeľom Úradu pre ochrany ústavných činiteľov a diplomatických misií. Z polície odišiel po 17 rokoch v hodnosti plukovníka v zálohe. Uvádza sa ako absolvent Slovenskej technickej univerzity v Bratislave, Ekonomickej univerzity v Bratislave a Trnavskej univerzity v Trnave.

Od roku 1987 je ženatý s Ing. Katarínou Zábojníkovou, rod. Turčekovou.

## Kandidatúra na prezidenta SR
Svoju kandidatúru do prezidentských volieb v roku 2019 oznámil vo februári 2018. 13. augusta 2018 oznámil vyzbieranie dostatočného počtu podpisov na kandidatúru. Občianskych podpisov vyzbieral 28 505.

## Referencie

Kategória:Slovenskí policajti
Kategória:Kandidáti na prezidenta Slovenskej republiky (2019)
Kategória:Absolventi Slovenskej technickej univerzity v Bratislave
Kategória:Absolventi Ekonomickej univerzity v Bratislave
Kategória:Absolventi Trnavskej univerzity v Trnave
Kategória:Osobnosti z Bojníc
Otočný žeriav

náhľad|Otočný žeriav s vysokým stĺpom (kladivový)
náhľad|Otočný stožiarový žeriav (Derrick)
náhľad|Otočný vežový žeriav
**Otočný žeriav** je typ žeriava, ktorý prepravuje bremená prevažne otáčaním výložníka okolo zvislej osi. Ak je výložník pevný, manipulačná dráha žeriava je časť kružnice. Ak je výložník sklopný, alebo sa po ňom môže pohybovať žeriavová mačka manipulačný priestor je výsek kruhu, alebo medzikružia.

## Druhy otočných žeriavov
### Stĺpové žeriavy
* *otočný žeriav s pevným stĺpom* - tento žeriav má stĺp pevne uložený v základovej doske. Výložník býva so stálym vyložením a môže sa otáčať o 360°.
* *otočný žeriav s nízkym stĺpom* - môže mať šikmý výložník so stálym vyložením, alebo vodorovný s mačkou.
* *otočný žeriav s vysokým stĺpom* (kladivový) - tieto žeriavy sa používajú v prístavoch, lodeniciach a podobne, kde je potrebná veľká dopravná výška. Stĺp ihlanovej, alebo hranolovej konštrukcie je zakotvený v betónovom základe. Výložník je buď pevný, alebo sa môže sklápať. Vo vnútri sa pohybuje mačka, po hornej strane sa môže pohybovať ďalší točnicový žeriav. Silueta žeriava má tvar kladiva, preto sa tak aj nazýva ().  

### Stožiarové žeriavy
Tieto žeriavy sa nazývajú aj *Derricky*. Nosný stĺp je v spodnej časti osadený guľovou plochou, ktorá umožňuje výkyvy stĺpa. V hornej časti je otočné ložisko s vencom ku ktorému sa prichytáva 4 až 12 kotviacich lán, alebo kotviace vzpery. K spodnej časti nosného stĺpa je sklopne prichytený výložník. Sklopenie sa  ovláda lanom pripojeným na druhom konci výložníka, prechádzajúcim cez vrchol nosného stĺpa k bubnu navijaka. Nosný stĺp aj s výložníkom je možné natáčať okolo zvislej osi.

### Vežové žeriavy
Vežové žeriavy majú štíhlu vysokú vežu priečkovej konštrukcie a nastaviteľný výložník s mačkou. tieto žeriavy sa najčastejšie používajú ako stavebné.

### Portálové žeriavy

Niektoré portálové žeriavy majú na portálovom moste uložený otočný žeriav. 

### Konzolové žeriavy
Niektoré konzolové žeriavy, ktoré nemajú pojazd a ich základňa je prichytená k stĺpu, alebo stene haly umožňujú tiež otáčanie výložníka. Ide väčšinou o halové, alebo dielenské žeriavy používané vo výrobe, pri montáži, alebo opravách. Po výložníku sa môže pohybovať visutá mačka.

## Zdroje

Kategória:Žeriavy
Born to Be Alive

„**Born to Be Alive**“ je skladba, ktorú zložil francúzsky spevák Patrick Hernandez. Skladba sa stala veľkým hitom a okrem iného dosiahla 1. miesto v americkom rebríčku US Disco Chart. Pôvodne bola koncipovaná ako hard rocková skladba. Vo Francúzsku sa singel stal jedným z najpredávanejších singlov všetkých čias. V Spojených štátoch získal zlatú platňu za predaj viac ako 500 000 kusov.

## Pozície v rebríčkoch

## Referencie

## Zdroj

Kategória:Piesne z 1978
Kategória:Single z 1978
Kategória:Disko piesne
Mount Panorama Circuit

**Mount Panorama Circuit** je pretekársky okruh, nachádzajúci sa v meste Bathurst (Nový Južný Wales) v Austrálii. Mesto Bathurst sa nachádza približne 200 km západne od Sydney. Nachádza sa na kopci a je známy aj ako "Wahluu". Každý október sa tu konajú známe preteky cestovných automobilov Bathurst 1000 a tiež každý február aj vytrvalostné preteky Bathurst 12 Hour. Okruh je dlhý 6,213 km, pričom po technickej stránke ide o mestský okruh a mimo pretekárskych podujatí ide o bežné cesty s rýchlostnými obmedzeniami.

Pretekať sa na týchto miestach začalo v roku 1906, pričom v polovici roku 1936 sa začal stavať okruh Mount Panorama tak, ako ho dnes poznáme. Prvé podujatie na tomto okruhu bolo 1938 Australian Grand Prix, ktoré vyhral Peter Whitehead.

Okruh je nezvyčajne navrhnutý a jeho prevýšenie je 174 metrov. Okruh sa skladá z týchto častí: The Pit Straight, Hell corner, Mountain Straight, Griffins Bend, The Cutting, Reid Park, Sulman Park, McPhillamy Park, Brock's Skyline, The Esses, Forrest's elbow, Conrod Straight, The Chase a Murray's Corner.

Držiteľom rekordu kola je v súčasnosti Christopher Mies, ktorý okruh zvládol za 1:59.2910 s vozidlom Audi R8 Ultra GT3, počas podujatia 2018 Challenge Bathurst dňa 16. novembra 2018.

## Galéria

Súbor:Mount Panorama Pit Straight and Pit Lane 2015.JPG|Časť okruhu s boxami (vpravo) a štart/cieľ (Pit Straight)
Súbor:Mount Panorama McPhillamy and Skyline 2014.JPG|Automobily prechádzajúce z časti McPhillamy Park do Brock’s Skyline
Súbor:Forestelbow.jpg|Letecký pohľad na zákrutu Forrest’s Elbow v popredí


## Referencie

## Zdroj

Kategória:Motoršport v Austrálii
Kategória:Veľká cena Austrálie
Kategória:Automobilové okruhy
Zoznam častí seriálu Susedia (6. séria)

Nasledujúci zoznam je zoznam častí 6. série seriálu **[[Susedia (seriál)|Susedia]]**.

* Zoznam častí seriálu Susedia (1. séria)
* Zoznam častí seriálu Susedia (2. séria)
* Zoznam častí seriálu Susedia (3. séria)
* Zoznam častí seriálu Susedia (4. séria)
* Zoznam častí seriálu Susedia (5. séria)
* Zoznam častí seriálu Susedia (7. séria)
* Zoznam častí seriálu Susedia (8. séria)
* Zoznam častí seriálu Susedia (9. séria)
* Zoznam častí seriálu Susedia (10. séria)

Susedia (6. séria)
Veronika Prušová

Mgr. **Veronika Prušová**, rod. **Šutková** (* 23. apríl 1980, Bratislava) je slovenská novinárka, ktorá pôsobí v redakcii *[[Denník N|Denníka N]]*.

## Život
V roku 2005 absolvovala štúdium v odbore žurnalistika na Filozofickej fakulte Univerzity Komenského v Bratislave. Už počas štúdia pracovala v spravodajskej agentúre SITA. Od septembra 2006 do konca októbra 2014 pôsobila v denníku *[[SME]]* (jej prvý článok bol publikovaný 22. septembra 2006, posledný 14. decembra 2014). Patrila medzi skupinu novinárov, ktorí opustili redakciu denníka po oznámení, že finančná skupina Penta v októbri 2014 získala podiel vo vydavateľstve Petit Press a sformovali Projekt N, z ktorého v januári 2015 vznikol *[[Denník N]]*. Prušová sa v redakcii denníka venuje najmä spravodajstvu z oblasti slovenského súdnictva (pozri Sústava súdov Slovenskej republiky) a sekundárne i témam súvisiacim s výchovou detí. Jej prvý článok pre denník bol zverejnený 15. decembra 2014.

Je autorkou knihy *Harabin : Zrodil ho Mečiar, vytiahol Fico, konkuruje Kotlebovi* vydanej 15. februára 2019, v ktorej sa venuje životu a kariére kontroverzného sudcu Štefana Harabina, ministra spravodlivosti v prvej vláde Roberta Fica (20062010) a kandidáta vo voľbe prezidenta Slovenskej republiky v roku 2019. Text je doplnený komentármi politického komentátora Mariána Leška.

## Dielo
* 

## Referencie

## Externé odkazy
* Články Veroniky Prušovej v *[[Denník N|Denníku N]]*
* Články Veroniky Prušovej v denníku *[[SME]]*

Kategória:Osobnosti z Bratislavy
Kategória:Slovenskí novinári
Kategória:SME
Kategória:Denník N
Kategória:Absolventi Filozofickej fakulty Univerzity Komenského v Bratislave
Tetrametylsilán

**Tetrametylsilán** (skrátene **TMS**) je organokovová zlúčenina kremíku. Ide tu o jednu z najjednoduchších organických zlúčenín kremíku. Podobne ako ostatné silány, TMS má štruktúru štvorstenu.

Pripravuje sa ako vedľajší produkt výroby metylchlórsilánov, SiClx(CH3)4−x, ktoré sa pripravujú pomocou Müllerovej-Rochowovej syntézy, reakciou chlórmetánu s kremíkom.

## Význam pri NMR spektroskopii
Pri NMR spektroskopii sa TMS často používa ako kalibračný štandard pre <sup>1</sup>H, <sup>13</sup>C a <sup>29</sup>Si NMR spektroskopiu. Pokiaľ je skúmaná látka rozpustená vo vode (s ktorou je TMS nemiešateľný), namiesto TMS sa používa DSS, sulfónová kyselina odvodená od tetrametylsilánu.

Všetky atómy vodíka v TMS sú chemicky ekvivalentné, takže v 1H NMR spektroskopii vytvára singlet (jeden pík). Poloha tohto píku sa označuje ako *δ* 0 a podľa jeho chemického posunu sa určujú ostatné chemické posuny. Obdobne sú chemicky ekvivalentné všetky atómy uhlíka, takže v 13C NMR spektroskopii taktiež vytvára jediný singlet, podľa ktorého sa určujú ostatné chemické posuny.

Pri niektorých spektroskopiách sa používajú rozpúšťadlá bez TMS. V tomto prípade sa pri protónovej spektroskopii na kalibráciu použije zvyšok 1H v deuterovanom rozpúšťadle (napr. približne 0,001&nbsp;% chloroformu v deuterochloroforme). Keďže pri tomto druhu NMR spektroskopie nevytvára deutérium žiadny signál, chemický posun ostatných látok sa dá odvodiť podľa signálov nedeuterovaného rozpúšťadla. Pri 13C NMR spektroskopii sa chemický posun ostatných látok dá odvodiť od signálu deuterovaného rozpúšťadla, napríklad pri deuterochloroforme od tripletu s rovnakou výškou na 77 ppm.

## Referencie

Kategória:Zlúčeniny kremíka
Kategória:Organické zlúčeniny
The Gang

**The Gang** je päťčlenná hardrocková kapela z Bratislavy.

## História
The Gang je hard rocková kapela z Bratislavy, ktorú v roku 2013 založili dvaja bratia, bubeník Marek Kudzbel a basgitarista Tomáš Kudzbel. O rok neskôr sa k nim pripojil klasicky vyučený klávesák Igor Mikluššák. Gitaristom sa v roku 2016 stal známy slovenský gitarista Vadim Bušovský a hlavný spev prebrala mladá speváčka Dorota Dutková, ktorej hlas zaujal porotcov v súťaži kapiel *[[Rocková maturita 2016]]*, kde kapela vybojovala tretie miesto.

Prvým úspechom kapely bolo vydanie rovnomenného debutového albumu koncom roka 2017. Album získal kladné hodnotenia nie len doma ale aj v zahraničí. Kapela si ďalej začala získavať svojich fanúšikov na Slovensku, v Rakúsku a v Česku, kde sa premiérovo predstavila účasťou v medzinárodnej súťaži kapiel Líheň 2018, kde dosiahla druhé miesto. Kapela vystúpila na viacerých festivaloch, napr. Topfest či Tanec Slnka na Slovensku, na Dočesnej v Čechách a na Rock Rodaun v Rakúsku. Tiež vystúpila aj v legendárnej pražskej Lucerne v rámci Česko-slovenského beat festivalu. Zatiaľ najväčším úspechom kapely je získanie dvoch ocenení: „Kapela roka 2018“ v CzechParáde na TV Rebel a „Album roka 2018“ udelený Zväzom autorov a interpretov za debutový album. Kapela bola na základe toho pozvaná do televíznej relácie Neskoro večer. Po odchode speváčky Doroty v roku 2020 kapela pokračovala v tvorbe nového materiálu. Napokon v roku 2024 post speváčky prebrala Jana Čonková. a v septembri 2025 kapela vydáva svoj tretí štúdiový album s novou speváčkou "In Rock We Trust".

Štýlom kapely je zmes hardrockových koreňov, kombinovaná s moderným zvukom a čírou energiou, čo vytvára výbušný, intenzívny a dynamický zvuk. Kapela nasleduje dedičstvo hardrockových legiend 20. storočia.

## Členovia
* Jana Čonková – spev
* Vadim Bušovský – gitara, vokály
* Igor Mikluššák – klávesy
* Tomáš Kudzbel – basgitara, vokály
* Marek Kudzbel – bicie, vokály

### Bývalí členovia
* Dorota Dutková – spev

## Diskografia
* 2014 – *Let It Rock (EP)*
* 2017 – *The Gang*
* 2019 – *Let's Get High Together*
* 2025 – *In Rock We Trust*

## Referencie

## Iné projekty

## Externé odkazy
* Oficiálne webové stránky 

Kategória:Slovenské hardrockové hudobné skupiny
Kategória:Hudobné skupiny z 2013
Norwegian Air Sweden

**Norwegian Air Sweden AB** je letecká spoločnosť vo Švédsku. Vytvorená 20. novembra 2018 prevádzkuje Boeing 737 MAX 8 s pravidelnými službami z letiska Štokholm-Arlanda. Všetky lietadlá sú registrované vo Švédsku.

## Flotila

## Referencie

## Externé odkazy
* Norwegian Air Sweden

Kategória:Letecké spoločnosti Švédska
Kategória:Podniky založené v 2018
INSIDE

**INSIDE** je slovenská hard rocková kapela založená v roku 2012.

Kapela vydala doposial štyri štúdiové albumy *V tieni mesiaca* a *Na vlnách, Čas a Cesta ku hviezdam*,  Kapela má na konte viaceré úspechy ako napríklad „Skokan roka“ od slovenského rádia Anténa Rock, alebo prvé miesto v celoslovenskej súťaži kapiel Slovenská hudobná liga. 

## Diskografia
* *V tieni mesiaca* (2014)
* *Na vlnách* (2016)
* *[[Čas (album)|Čas]]* (2019)
*Cesta ku hviezdam (2021)

## Členovia
* Goran Janík - spev
* Martin Vago - gitara, spev
* Patrik Kazík - basgitara, spev
* Martin "Matess" Rapavý - gitara
* Andrej Solčiansky - bicie
*Peter Vago - manažér

Kategória:INSIDE
Kategória:Slovenské rockové hudobné skupiny
Kategória:Hudobné skupiny z 2012
Peter Gregor

**Peter Gregor** (* 27. február 1944, Prešov – † 	11. marec 2014, Bratislava) bol slovenský básnik, prozaik, dramatik a autor rozhlasových hier.

## Život
Peter Gregor sa narodil v úradníckej rodine. Základnú a strednú školu vyštudoval v Bratislave. V roku 1967 doštudoval na Filozofickej fakulte Univerzity Komenského v Bratislave odbor slovenčina-španielčina. V rokoch 19671969 pracoval ako redaktor Česko-slovenského rozhlasu, v rokoch 19701971 ako redaktor Česko-slovenskej televízie v Bratislave a v rokoch 19711983 ako redaktor časopisu Osvetová práca. Následne žil a tvoril v Bratislave ako spisovateľ v slobodnom povolaní.

## Tvorba

### Poézia
* *Potreba visieť* (1968)
* *Nebeský policajt* (1970)
* *Rozhovor* (1975)
* *Delta* (1979)
* *Odniesť si oheň z horiaceho domu* (1989)
* *Zberateľ hodín* (1992)
* *Muž menom Jób* (1993)
* *Listy zo záhrady Ede* (2004)

### Rozhlasové hry
* *Tá, ktorá zomiera posledná* (1979)
* *Prosím vás, inšpektor, nechajte ma zomrieť* (1980)
* *Šťastné kráľovstvo* (1980)
* *Záznam spred potopy* (1980)
* *Don Juan na sídlisku* (1982)
* *Krajina Liliput* (1984)
* *Odsúdenie Sokrata* (1984)
* *Polhodina pravdy* (1984)
* *Horúčka doktora Semmelweisa* (1985)
* *V ringu* (1986)
* *Potkan* (1987)
* *Muž menom Jób* (1989)
* *Čo si to narobil, Heraklés* (1994)
* *Tá, ktorá zomiera posledná* (1995)
* *Smrť v Aténach* (1996)
* *Interview* (1998)

### Próza
* *Denník nebožtíka* (1998)

### Súborné knižné vydanie rozhlasových hier
* *Smrť v Aténach a iné hry* (2000)

### Humoresky
* *Malé maléry* (1991)

## Ocenenia
* Hlavná cena a Cena mesta Piešťany za dielo *Potkan* (1987) 
* Cena mesta Piešťany za dielo *Horúčka doktora Semmelweisa* (1991) 
* Prémia Literárneho fondu za pôvodnú literárnu tvorbu za rok 2010 za dielo *Etudy alebo Malá prechádzka veľkým lunaparkom* 

## Referencie

## Externé odkazy
* 
* Monografie Petra Gregora v súbornom katalógu Slovenskej národnej knižnice

Kategória:Slovenskí básnici
Kategória:Slovenskí prozaici
Kategória:Slovenskí dramatici
Kategória:Slovenskí rozhlasoví redaktori
Kategória:Pracovníci Československého rozhlasu
Kategória:Slovenskí televízni redaktori
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Prešova
Frederik Magle

**Frederik Reesen Magle** (* 17. apríl 1977, Stubbekøbing, Dánsko) je dánsky hudobný skladateľ, organista a klavirista.

## Život

Frederik Magle začal komponovať piesne na klavíri v piatich rokoch. Okrem klasickej hudby zložil tiež jazzové, rockové, elektronické a hip-hopové piesne. V televízii sa prvýkrát objavil už v deviatich rokoch. Prvé verejné vystúpenie mal 7. apríla 1985 v Stubbekøbingskom kostole. Magle bol súkromným študentom Leifa Thyboa (teória hudby) a Iba Bindela (organ) od svojich šiestich rokov. V šestnástich rokoch bol prijatý na Kráľovskú dánsku hudobnú akadémiu, kde ho učil Yngve Jan Trede, ale po jeden a pol roku sa rozhodol opustiť akadémiu, pretože nemohol študovať konzervatórium a zároveň komponovať hudbu. V roku 1994 ako organový sólista vyhral dánske kvalifikačné kolá a národné finále súťaže Eurovízia mladých hudobníkov (*Eurovision Young Musicians*). Bol jedným z ôsmich víťazov dvadsiatychštyroch národných súťaží, ktoré boli vybrané na Európske finále vo Filharmonickej koncertnej hale vo Varšave v Poľsku 14. júna 1994, kde sa ale neumiestnil v prvých troch miestach.

## Diskografia
* 1993 Sangen er et eventyr (The song is a fairytale). Thomas Eje, The Danish Boys' Choir, Trio Rococo, Niels Lan Doky, Niels-Henning Ørsted Pedersen, * Alex Riel. BMG 74321 24537-2
* 1994 The Infinite Second. Latvian Philharmonic Chamber Orchestra, Dzintars Josts, Frederik Magle (The organ in Riga Cathedral). EMI Classics 5555972
* 1997 Et nyfødt barn, før evighed, Gud! (A newborn child, before eternity, God). Christmas cantata. EMI Classics 5565942
* 1998 Symphonic Lego Fantasia. London Philharmonic Orchestra, David Parry, Frederik Magle (piano). Released by the Lego Group.
* 1999 Cæciliemusik (Music for Saint Cecilia). Danacord DACOCD 520
* 2000 Lys på din vej (Light on your path). Frederik Magle (piano and organ), The Brass Ensemble of the Royal Danish Guards, Danish National Chamber Orchestra, Frans Rasmussen. EMI Classics 5571152
* 2004 Kosmos. ClassicO CLASSCD 478
* 2005 Søværnet Ønsker God Vind (The Royal Danish Navy wishes godspeed). The Royal Danish Naval Band. Released by the Royal Danish Navy
* 2005 Hymne til Sofia (Hymn to Sophia). John Tchicai, Peter Ole Jørgensen, Frederik Magle. Calibrated CALI012
* 2010 Like a Flame. Frederik Magle (organ improvisations). Proprius Music PRCD 2061
* 2011 Elektra. Featured symphonic music by Frederik Magle on the Suspekt-album. Universal Music/Tabu Records.
* 2013 Nordisk Musik. Music for voice and brass quintet, including "Lys på din vej". Povl Dissing, Signe Sneh Schreiber, Den Kongelige Livgardes Messingensemble (Brass Ensemble of the Royal Danish Guards). Exlibris EXLCD30158
* 2017 Anastasis-Messe.

## Iné projekty

## Externé odkazy
*Frederik Magle – Composer, Concert Organist & Pianist (po anglicky)

Kategória:Dánski hudobní skladatelia
Kategória:Dánski klaviristi
Kategória:Organisti
Smernica Európskeho parlamentu a Rady 2004/39/ES

**Smernica Európskeho parlamentu a Rady 2004/39/ES**, známa aj ako **MiFID** (skratka z anglického ***Markets in Financial Instruments Directive***), je európska smernica, ktorá harmonizuje a vytvára spoločné regulácie pre investičné služby v Európskom hospodárskom priestore (zahŕňa 28 členských štátov Európskej únie, Island, Nórsko a Lichtenštajnsko). Cieľom smernice je najmä zvýšiť konkurencieschopnosť a ochranu investorov v investičných službách.

Po prvotnej implementácii tejto smernice mal byť MiFID prehodnotený a následne upravený. Po diskusiách v apríli 2014, Európsky parlament schválil MiFID II, upravenú verziu originálnej smernice a taktiež reguláciu spojenú s ňou, MiFIR. Nová smernica a regulácie zahŕňajú menej výnimiek a zahrňujú väčšie množstvo spoločností a finančných produktov. MiFID II a MiFIR sú platné od tretieho januára 2018.

## Referencie


## Externé odkazy
* MiFID Multilingual Glossary

Kategória:Smernice Európskej Únie
Asópodóros z Argu

**Asópodóros** (*Asópodóros*) bol grécky sochár v 5. storočí pred Kr.     
 
Asópodóros, sochár (bronziar) z Argu, tvoril v prvých desaťročiach 5. stor. pred Kr. Známa je jeho signatúra na jednom bloku z podstavca (na prvom bloku zľava), ktorý bol súčasťou základne zo súsošia (alebo niekoľkých sôch) objavenej pri juhovýchodnom rohu Diovho chrámu v Olympii. Táto základňa pôvodne pozostávala z troch vrstiev. Spodnú a strednú časť z tufu pokrýval podstavec z parského mramoru (z piatich blokov), 3,905 m dlhý, 0,32 m vysoký a 0,96 m široký. Podľa nápisov (dnes už značne poškodených), zaznamenaných na troch miestach prednej strany podstavca, bol kedysi základňou sochárskych diel, ktoré boli votívnymi darmi Diovi od istého *Praxitela* (v roku 485 pred Kr. zrejme spolu s Glaukom odišiel z Kamariny):

::- epigram v starogréčtine
Na pôvodných sochárskych prácach týchto diel spolu s Asópodórom pracovali aj sochári (bronziari) Atótos, Argeiadas a Athanodóros.Nápisy na podstavci sú datované do prelomu 6. a 5. stor. pred Kr., to aj preto, lebo Kamarina bola okolo roku 485 pred Kr. na rozkaz tyrana Gelóna zničená (nápisy sa teda museli vytesať ešte pred touto udalosťou).
 
Staroveký rímsky historik Plínius uvádza, že Asópodóros bol žiakom sochárskeho majstra Polykleita, ktorý pôsobil počas 90. olympiády (t. j. v rokoch 420 až 416 pred Kr. Zrejme sa tu Plínius pomýlil, alebo tu ide o rovnomenného umelca, ktorý bol možno jeho potomkom.
    
## Referencie a bibliografia

 
Kategória:Sochári starovekého Grécka
Emmanuel Schikaneder

**Emanuel Schikaneder**, vlastným menom **Johann Joseph Schickeneder**, (* 1. september 1751, Straubing, Bavorsko† 21. september 1812, Viedeň, Rakúske cisárstvo) bol rakúsky divadelný herec, spevák, režisér a básnik.

## Životopis
Roku 1773 sa stal členom kočovnej divadelnej spoločnosti. Jeho divadlo prišlo roku 1780 do Salzburgu, kde sa poprvýkrát stretol s Leopoldom Mozartom i jeho synom Wolfgangom.

V roku 1777 sa oženil s Eleonorou Arthovou. V roku 1785 hral v Kärntnertorskom divadle (*Divadlo pri Korutánskej bráne*) a zároveň vo vtedajšom cisárskom divadle. Cisár Jozef II. mu neskôr zakázal hrať v Kärntnertore, a tak v roku 1787 odišiel do Regensburgu. V roku 1789 sa však opäť vrátil do Salzburgu. v roku 1791 účinkoval v opere Čarovná flauta od Mozarta, stvárňoval rolu Papagena.

V roku 1801 bolo jeho divadlo zatvorené a preto začal pôsobiť v Theater an der Wien. Tam účinkoval v opere *Alexander*. Pri predstaveniach dával dôraz na nákladnú výpravu a efekty.

V divadle pôsobil až do roku 1804. Potom pôsobil v Brne a Steyri. Počas napoleonských vojen postupne skrachoval a svoj život dožil vo Viedni.

## Referencie


## Iné projekty

## Externé odkazy
* Emanuel Schikaneder
* Schikaneder's libretto for ''The Magic Flute''
* Michael Lorenz: ''Neue Forschungsergebnisse zum Theater auf der Wieden und Emanuel Schikaneder''

## Zdroj

Kategória:Nemeckí dramatici
Kategória:Libretisti
Kategória:Rakúski slobodomurári
Kategória:Osobnosti z Bavorska
Edward Idris Cassidy

**Edward Idris Cassidy** (* 5. júl 1924, Sydney, Austrália – † 10. apríl 2021, Newcastle, Nový Južný Wales, Austrália) bol austrálsky kardinál, emeritný predseda Pápežskej rady pre napomáhanie jednoty kresťanov a Komisie pre náboženské vzťahy so židmi.

## Životopis
Narodil sa do rodiny s komplikovanými vzťahmi. Po narodení mladšieho brata jeho matka opustila otca a zverila ho starostlivosti starých rodičov. Najprv bol pokrstený ako anglikán, neskôr ho dala stará mama prekrstiť na katolíka. Po smrti starého otca prežívala rodina finančné problémy, preto nedokončil strednú školu a začal pracovať ako úradník. V roku 1943 bol na zásah arcibiskupa Sydney Gilroya prijatý do kňazského seminára. 23. júla 1949 ho Norman Thomas Gilroy, arcibiskup Sydney a kardinál vysvätil za kňaza. Po vysviacke požiadal o presunutie do diecézy Wagga Wagga, kde pastoračne pôsobil v malej farnosti Yenda. Miestny biskup ho v roku 1952 vyslal na štúdiá na Pápežskú lateránsku univerzitu v Ríme, kde získal o tri roky neskôr doktorát z kanonického práva. Popri tom od roku 1953 študoval na Pápežskej diplomatickej akadémii. Po ukončení štúdií vstúpil v roku 1955 do diplomatických služieb Svätej stolice. Ako diplomat začínal na pronunciatúre v Indii, kde pracoval ako atašé v rokoch 19551962. V rokoch 19621967 pracoval ako audítor na nunciatúre v Írsku. Do roku 1970 pracoval ako radca na nunciatúrach v Salvádore a v Argentíne.

### Arcibiskup a kardinál
V roku 1970 ho pápež Pavol VI. vymenoval za titulárneho arcibiskupa Amanzie a apoštolského pronuncia v Čínskej republike (Taiwan). Biskupskú vysviacku mu v Ríme udelil štátny sekretár Vatikánu kardinál Jean-Marie Villot. Spolusvätiteľmi boli substitút Štátneho sekretariátu arcibiskup Giovanni Benelli a arcibiskup Adelaide Matthew Beovich. V roku 1973 bol menovaný za apoštolského pronuncia v Bangladéši, v roku 1979 za apoštolského delegáta v Lesothu a Juhoafrickej republike a napokon v roku 1984 za apoštolského pronuncia v Holandsku. 23. marca 1988 bol menovaný za substitúta Štátneho sekretariátu Svätej stolice. 12. decembra 1989 sa stal predsedom Pápežskej rady pre napomáhanie jednoty kresťanov.

Pápež Ján Pavol II. ho menoval za kardinála s titulárnym kostolom S. Maria in Via Lata 28. júna 1991. Počas svojho pôsobenia v tejto funkcii zastupoval pápeža na mnohých podujatiach a bol jeho vyslancom pri mnohých príležitostiach, napr. ako legát v Ukrajine v roku 1996 alebo vyslanec pri oslavách tisícročia kresťanstva na Islande v roku 2000. V roku 1999 požiadal o uvoľnenie z úradu, čomu však pápež vyhovel až 3. marca 2001.

Kardinál Cassidy sa nezúčastnil ako volič žiadneho konkláve.

## Referencie

Kategória:Vatikánski diplomati
Kategória:Austrálski kardináli
Kategória:Rímska kúria
Kategória:Austrálske kresťanské osobnosti
Kategória:Absolventi Pápežskej lateránskej univerzity
Kategória:Austrálske osobnosti írskeho pôvodu
Kategória:Osobnosti zo Sydney
Kategória:Rytieri veľkokríža Radu za zásluhy Talianskej republiky
Åre

**Åre** [*óre*] je obec v provincii Jämtland vo Švédsku.

Neďaleko obce sa nachádza rovnomenné lyžiarske stredisko, ktoré je hlavným švédskym centrom alpského lyžovania. Bolo usporiadateľom majstrovstiev sveta v zjazdovom lyžovaní v 1954, 2007 a 2019.

Prvotné osídlenie pochádza pravdepodobne z vikingských čias. Koncom 12. storočia bol postavený starý kostol na pútnickej ceste z Sundsvallu do Trondheimu. V súčasnosti je sedemnástou zastávkou na púti. V 18. a 19. storočí sa v okolí ťažila meď. S postavením železnice v 1882 a prvým hotelom v 1896 sa v obci a oklí začal rozvíjať turizmus.

## Zdroj

## iné projekty

Kategória:Obce v provincii Jämtland
Åre (lyžiarske stredisko)

thumb|Kabinová lanová dráha v Åre
**Åre** je lyžiarske stredisko ležiace neďaleko švédskej obce Åre asi 80&nbsp;km od Östersundu. 

Založené bolo v&nbsp;roku 1909. Kabinová lanová dráha vedie cez horu Åreskutan, kde leží najvyššie položený bod skiareálu. Najvyšší vrchol hory, ležiaci v&nbsp;nadmorskej výške 1420&nbsp;m&nbsp;n.&nbsp;m., nie je 
obsluhovaný lanovou dráhou, ale je možno dopraviť sa sem snežným skútrom. 

Lyžiarske stredisko je pre návštevníkov dostupné autobusom alebo vlakom. Najbližším letiskom je letisko *Åre Östersund.* Lyžiarske stredisko Åre leží asi 350&nbsp;km južně od severného polárného kruhu. V&nbsp;roku 2009 ho zaradil magazín *Condé Nast Traveller* stredisko k&nbsp;najlepším lyžiarskym strediskám na svete. 

Skiareál je významný predovšetkým svojimi zjazdovkami pre alpských lyžiarov. Stredisko disponuje viac než 100 zjazdovkami a&nbsp;je tu k&nbsp;dispozici 43 lyžiarskych vlekov. 
V rokoch 1954, 2007 a 2019 tu Medzinárodná lyžiarska federácia usporiadala majstrovstvá sveta v alpskom lyžovaní. Na svetovom šampionáte 2019 tu získala zlatú medailu v obrovskom slalome, striebro v alpskej kombinácii a bronz v slalome slovenská reprezentantka Petra Vlhová.

## Galéria

Súbor:Duved nightskiing.jpg|nočné lyžovanie na zjazdovke Hamrebacken
Súbor:Åre Tväråvalvet.JPG|zjazdovka Tväråvalvet
Súbor:Are-Ski-Area-View.jpg|lyžiarske stredisko Åre 
Súbor:Åreskutantop.jpg|vrchol hory Åreskutan


## Referencie


## Externé odkazy
* Oficiálna stránka
* Sprievodca strediskom
* Informačný web

## Zdroj

Kategória:Lyžiarske strediská
Kategória:Lyžovanie vo Švédsku
Kategória:Jämtland
Administrátor excurrendo

**Administrátor excurrendo** (*dochádzajúci duchovný správca*, v latinčine doslovne „vychádzajúci administrátor, správca“) je označenie pre kňaza povereného riadením aj inej ako svojej domovskej farnosti (jednej alebo často i viacerých). V krajinách, kde je nedostatok kňazov, ako napríklad v Česku, je tento jav, kedy má jeden kňaz na starosti viac farností, úplne bežný.

## Farský obvod
Domovská farnosť spolu s farnosťami spravovanými excurrendo sa nazývajú *farským obvodom* alebo zriedkavejšie *farskou kolatúrou*.

## Pozri aj
*Farnosť
*Duchovný správca
*Administrátor

## Externé odkazy
*Gréckokatolícka Eparchia Košice, Terminológia, exarchat.rcc.sk 

## Zdroj

Kategória:Kresťanské pojmy
Kategória:Cirkevné tituly
Antifidas

**Antifidas** (*Antifidas*) bol grécky sochár v 3. storočí pred Kr.
 
Sochár Antifidas, syn Diognéta z ostrova Nisyros, tvoril v 3. storočí pred Kr. Od starovekých autorov o ňom nemáme správy, známa je ale jeho signatúra na mramorovom podstavci zo sochy objavená v archeologickej lokalite akropoly mesta Lindos:

::- text v starogréčtine

Znalci nápis z podstavca sochy kňaza Pausania datujú do roku 272 pred Kr. Zo stôp na povrchu podstavca je zrejmé, že táto socha bola koncipovaná podľa tzv. Polykleitovej schémy, pravá noha bola predsunutá a malá diera pri nej naznačuje, že sa opierala o akúsi tyč alebo žezlo, ľavá ostala vzadu (tým sa vysunul jeden bok sochy a vyvrátilo rameno a vznikol tak slávny *kontrapost*, taký príznačný pre Polykleitove diela)
  
## Referencie a bibliografia

 
Kategória:Sochári starovekého Grécka
Súkromná základná škola DSA Prešov

**Súkromná základná škola DSA Prešov** je škola na Mukačevskej ulici na Sídlisku III. V roku 2016 sa novým zriaďovateľom školy stala slovenská vzdelávacia spoločnosť Deutsch-Slowakische Akademien (DSA), ktorá je súčasťou nemeckého vzdelávacieho koncernu Europäisches Bildungswerk für Beruf und Gesellschaft - EBG so sídlom v nemeckom Magdeburgu. EBG má takmer 30-ročnú tradíciu v oblasti vzdelávania a v Nemecku prevádzkuje sieť 36 vzdelávacích inštitúcií od materskej škôlky až po univerzitu. Vďaka silnému nemeckému partnerovi s dlhoročnými skúsenosťami v oblasti vzdelávania, bol nový zriaďovateľ schopný od prebratia školy implementovať mnoho inovatívnych postupov v oblasti vzdelávania a zároveň došlo k zlepšeniu situácie aj v iných oblastiach ako obnova majetku školy, modernizácia technického vybavenia či diverzifikácia a optimalizácia ponúkaných študijných odborov.
náhľad|Zrekonštruovaná budova SZŠ DSA Prešov

## Štúdium
náhľad|Žiaci SZŠ DSA Prešov
Schopnosti a znalosti žiakov SZŠ DSA v Prešove sú od prvého ročníka systematicky rozvíjané zážitkovým a tematickým vyučovaním, v duchu hesla „čo človek zažije, to si zapamätá“. K tomu prispieva aktívna komunikácia s rodičmi žiakov a silná podpora technických znalostí, športu a cudzích jazykov. Žiaci sú počas celého štúdia vedení k takému rozvoju svojich schopností a znalostí, ktoré im po absolvovaní základnej školy umožnia zvoliť si najvhodnejšiu strednú školu.

Cieľom je vytvoriť žiakom také tvorivé prostredie, v ktorom získajú vzťah k učeniu sa jazyka, nadobudnú základy logického myslenia a vzťah k technike, ktorý neskôr budú môcť zúročiť počas štúdia na strednej odbornej škole alebo gymnáziu. To učí žiakov nebáť sa robiť chyby, otvorene sa vyjadrovať, argumentovať, vecne diskutovať, no zároveň tolerovať svoje okolie.

DSA ponúka profesionalitu manažmentu školy, férový prístup medzi učiteľom a žiakom, kvalitné a moderné učebné prostriedky, rovnosť šancí medzi žiakmi a flexibilitu v individuálnych požiadavkách. Rodič je partnerom a jeho názor je dôležitý pre správne nastavenie vzdelávacieho procesu. Škola preto nie je vzdelávacia inštitúcia vytváraná pre deti, ale vytváraná spolu s deťmi.

## Galéria

Mukačevská Prešov 19 Slovakia1.jpg|Uvítací plagát
Základná škola DSA. Prešov 23 Slovakia 2.jpg|Školský areál
Základná škola DSA. Prešov 23 Slovakia 11.jpg|Školské ihrisko
Presov13Slovakia671.JPG|Vchod do školy
Presov13Slovakia666.JPG|Vestibul
Presov13Slovakia664.JPG|Chodba na prízemí
Presov13Slovakia667.JPG|Žiacke šatne
Szs dsa presov 566532.jpg|Žiaci SZŠ DSA Prešov počas exkurzie
Szs dsa presov 65432.jpg|SZŠ DSA Prešov
Szs dsa presov.jpg|Žiačky SZŠ DSA Prešov počas hokejového turnaja
Gas explosion and fire house in Prešov 19 Slovakia 36.jpg|Dočasné miesto pomoci pre obyvateľov výbuchom zničeného domu

:

## Referencie

## Iné projekty

Kategória:Súkromné základné školy na Slovensku
Kategória:Školy v Prešove
Psychiatrická nemocnica Philippa Pinela

**Psychiatrická nemocnica Philippa Pinela** (v minulosti *Afilovaný ústav* (*bratislavskej kliniky pre duševne chorých*), *Krajská psychiatrická liečebňa*, hovorovo *Pinelka*) je psychiatrická nemocnica v Pezinku v mestskej časti Cajla, ktorá sa nachádza na adrese Malacká cesta 63. Nemocnica nesie meno Philippa Pinela, zakladateľa francúzskej psychiatrie. Pred jej areálom sa nachádza zastávka s parkoviskom a v jej areáli sa nachádza už nefunkčná fontána, futbalové ihrisko, tenisový kurt a Kaplnka svätého Lukáša. Pri tenisovom kurte a futbalovom ihrisku sa nachádza zvonica.

V minulosti boli jej súčasťou aj administratívne budovy riaditeľstva bývalých antimónových baní, ktoré sa nachádzajú na mieste bývalej fabriky na výrobu kyseliny sírovej. V strede areálu sa nachádza bývalá vila riaditeľstva antimónových baní. Po roku 1938 boli budovy prerobené na ženský pavilón psychiatrickej liečebne. V osemdesiatych rokoch sa budovy prestali používať a ostali opustené. Keď bola ešte vhodná statika budov, tak ju používali hráči airsoftu, ale teraz lákajú asociálov, nadšencov opustených miest a lovcov duchov.

V apríli 2023 bola daná do prevádzky zrekonštruovaná vstupná recepcia nemocnice s bufetom.

## Galéria

Súbor:NEMOCNICA ^ JAŠÁK - panoramio.jpg|Jedna z budov nemocnice
Súbor:Otvorenie zrekonštruovaných priestorov vstupnej recepcie PNPP (Psychiatrická nemocnica Philippa Pinela) v Pezinku 6.4.2023 3.jpg|Zrekonštruované priestory vstupnej recepcie Psychiatrickej nemocnice Philippa Pinela
Súbor:Opustená psychiatrická nemocnica Philipa Pinela v Pezinku.jpg|Vstup do areálu opusteného ženského pavilónu psychiatrickej liečebne 
Súbor:Opustená psychiatrická nemocnica Philipa Pinela v Pezinku - 53470685847.jpg|Historická fotografia bývalej vily riaditeľstva antimónových baní („banskej vilky“) 
Súbor:Opustená psychiatrická nemocnica Philipa Pinela v Pezinku-1.jpg|Súčasný stav bývalej vily riaditeľstva antimónových baní („banskej vilky“) v areáli opusteného ženského pavilónu psychiatrickej liečebne 



## Referencie

## Externé odkazy
* Oficiálna stránka nemocnice

Kategória:Nemocnice na Slovensku
Kategória:Stavby v Pezinku
Kategória:Psychiatria na Slovensku
Kategória:Psychiatrické nemocnice